Τα Κανόνια του Ναβαρόνε

Τα Κανόνια του Ναβαρόνε (αγγλικά: The Guns of Navarone) είναι πολεμική περιπέτεια Αμερικανο-Βρετανικής παραγωγής του 1961 σε σκηνοθεσία Τζέι Λι Τόμσον, βασισμένη στο ομώνυμο μυθιστόρημα του Αλίστερ Μακλίν. Πρωταγωνιστούν οι Γκρέγκορι Πεκ, Άντονι Κουίν και Ντέιβιντ Νίβεν, και ο Στάνλεϊ Μπέικερ.

 Κατά τη διάρκεια του Β΄ Παγκόσμιου Πολέμου, το 1943, οι Γερμανοί θα τοποθετήσουν σε ένα μικρό νησί του Αιγαίου, το Ναβαρόνε, δύο τεράστια κανόνια στην κορυφή ενός βράχου, τα οποία θα αποτρέπουν οποιαδήποτε ναυτική επιχείρηση των Συμμάχων στο Αιγαίο. Οι Συμμαχικές δυνάμεις, βλέποντάς το, θα αποφασίσουν να δημιουργήσουν μια επίλεκτη ομάδα κομμάντος, οι οποίοι θα αναλάβουν την καταστροφή των κανονιών του Ναβαρόνε. Επικεφαλής της ομάδας θα οριστεί ο ταγματάρχης Ρόι Φράνκλιν και μαζί του θα είναι ο Βρετανός λοχαγός και έμπειρος ορειβάτης Κιθ Μάλορυ, ο δεκανέας Τζον Μίλερ, ειδικός στα εκρηκτικά, ο Έλληνας συνταγματάρχης και μέλος της Εθνικής Αντίστασης, Αντρέας Σταύρου, ο Ελληνοαμερικανός Σπύρος Παπαδήμος με καταγωγή από το Ναβαρόνε, και τέλος ο έμπειρος καταδρομέας Μπούτσερ Μπράουν. Μεταμφιεσμένοι σε Έλληνες ψαράδες που επιβαίνουν σε ένα παλιό αλιευτικό καΐκι, πλέουν σε ολόκληρο το Αιγαίο, όπου θα πέσουν πάνω σε ένα γερμανικό περιπολικό σκάφος, χωρίς ωστόσο να τους υποψιαστούν οι Γερμανοί. Αργότερα και κατά τη διάρκεια μιας καταιγίδας το καΐκι θα ναυαγήσει στην ακτή του Ναβαρόνε, όπου ο έμπειρος ορειβάτης Μάλορυ οδηγεί την ομάδα σε ανάβαση στον βράχο, αλλά ο Φράνκλιν τραυματίζεται άσχημα στο πόδι του. Στη συνέχεια θα συναντήσουν δύο γυναίκες της τοπικής αντίστασης, την αδελφή του Σπύρου, Μαρία, και την φίλη της, Άννα, που κάποτε αιχμαλωτίστηκε και βασανίστηκε από τους Γερμανούς πριν αποδράσει. Η ομάδα καταλήγει τελικά στην χωριό Μανδράκος, όπου προσπαθεί να βρει έναν γιατρό για τον Φράνκλιν (το οποίου το πόδι μολύνεται με γάγγραινα). Όπως είχε προβλέψει ο Μάλορυ, οι περισσότερες γερμανικές δυνάμεις εγκαταλείπουν το φρούριο για να αντιμετωπίσουν την αναμενόμενη παράκτια επίθεση των Συμμάχων. Με την είσοδο τους στο χωριό Ναβαρόνε, όμως, ο Μίλερ ανακαλύπτει ότι τα περισσότερα από τα εκρηκτικά του έχουν αχρηστευθεί και υποψιαζέται ότι η Άννα έχει κάνει το σαμποτάζ. Εκείνη ομολογεί ότι δεν απέδρασε, αλλά ότι οι Γερμανοί την προσέλαβαν ως πληροφοριοδότρια σε αντάλλαγμα για την απελευθέρωσή της. Ο Μάλορυ προετοιμάζεται απρόθυμα να σκοτώσει την Άννα, αλλά η Μαρία τον προλαβαίνει και την πυροβολεί αυτή. Η ομάδα χωρίζεται στα τρία: οι Μάλορυ και Μίλερ πηγαίνουν να τοποθετήσουν τα εκρηκτικά στα κανόνια, ο Σταύρου και ο Σπύρος δημιουργούν αντιπερισπασμούς στην χωριό (με τη βοήθεια των κατοίκων) και η Μαρία και ο Μπράουν κλέβουν ένα σκάφος για να μπορέσει να διαφύγει όλη η ομάδα από το νησί. Ο Μάλορυ και ο Μίλερ θα καταφέρουν να εισέλθουν στο φρούριο και θα τοποθετήσουν τα εκρηκτικά, ενώ ο Σπύρος κατά την προσπάθεια του να κλέψει ένα καΐκι, θα τον αντιληφθεί ένας Γερμανός στρατιώτης και θα τον σκοτώσει. Στο τέλος ο Μίλερ θα πυροδοτήσει τα εκρηκτικά από ασφαλή απόσταση και τα κανόνια θα καταστραφούν ολοσχερώς, επιτρέποντας στις Συμμαχικές δυνάμεις να καταλάβουν ολόκληρο το νησί και να το απελευθερώσουν από τις γερμανικές κατοχικές δυνάμεις. Γκρέγκορι Πεκ ως Κιθ Μάλορυ Άντονι Κουέιλ ως Ρόι Φρανκλιν Άντονι Κουίν ως Αντρέας Σταύρου Ντέιβιντ Νίβεν ως Τζον Μίλερ Στάνλεϊ Μπέικερ ως Μπούτσερ Μπράουν Ειρήνη Παπά Μαρία Τζία Σκάλα ως Άννα Όσκαρ Καλύτερων Ειδικών Εφέ Χρυσή Σφαίρα Καλύτερης Δραματικής Ταινίας Χρυσή Σφαίρα Καλύτερου ΣεναρίουΥποψηφιότητες Όσκαρ Καλύτερης ταινίας Όσκαρ Καλύτερου Σκηνοθέτη Όσκαρ Καλύτερου Μόνταζ Όσκαρ Καλύτερης Μουσικής Επένδυσης Όσκαρ Καλύτερου Ήχου Όσκαρ Καλύτερου Διασκευασμένου Σεναρίου Τα Κανόνια του Ναβαρόνε στην IMDb (Αγγλικά) Τα Κανόνια του Ναβαρόνε στο Rotten Tomatoes (Αγγλικά)